open-index/open-wikipedia-markdown huggingface dataset:
Komercinis kodas

**Komercinis kodas** – kodas, kuriamas siekiant iš to vienaip ar kitaip uždirbti pajamų.

Daugelis komercinio kodo projektų yra uždari, tačiau esama ir komercinių atviro kodo bei laisvosios įrangos projektų (Red Hat, Mandriva ir kiti). Būna taip pat ir uždaro kodo, tačiau nekomercinių programų (pavyzdžiui, BeOS operacinė sistema). Ties laisvosios, tiek ir atviro kodo programos gali ir neretai yra platinamos, adaptuojamos, įkeliamos ar palaikomos už užmokestį.

Mokestis gali būti mokamas už
* Programos kopijos perdavimą (taip pat ir jos atsisiuntimą kompiuteriniu tinklu),
* Įkėlimą, jei ši procedūra nėra triviali,
* Automatinį nuotolinį atnaujinimą,
* Konkrečiam vartotojui reikalingų papildymų ir plėtinių kūrimą,
* Pritaikymą reikiamai operacinei sistemai ar naujam procesoriaus tipui,
* Lokalizaciją (tekstų vertimą),
* Paprastą ar nuotolinį mokymą naudotis programine įranga (jei ji sudėtinga),
* Egzaminavimą, oficialiai patvirtinant, jog vartotojas sugeba gerai tvarkyti platinamą įrangą (pavyzdžiui, operacinę sistemą).

Visos šios verslo galimybės įmanomos naudojant pačias įvairiausias licencijas.
Juozapas Jonas Skvireckas

**Juozapas Jonas Skvireckas** (1873 m. rugsėjo 18 d. Rinkūnuose, Pasvalio raj. – 1959 m. gruodžio 3 d. Zamse, Austrija) – arkivyskupas, vertėjas.

## Biografija

Tėvas Vincentas ir motina Elzbieta Krasauskaitė buvo mažažemiai ūkininkai, turėjo puodų dirbtuvėlę. Skaityti ir rašyti išmoko iš slapta laikomų lietuviškų spaudinių. Lankė Smilgių mokyklą, 1885–1892 m. – Panevėžio realinę gimnaziją, kurią baigė su pagyrimu.

1892–1896 m. mokėsi Žemaičių kunigų seminarijoje. Po 4 kursų išsiųstas į Peterburgo dvasinę akademiją, kurią baigė teologijos kandidato laipsniu. 1899 m. birželio 24 d. įšventintas kunigu.

1919 m. kovo 10 d. popiežius Benediktas XV nominavo J. Skvirecką *Ceramo* tituliniu vyskupu ir paskyrė Žemaičių vyskupo pagalbininku. 1919 m. liepos 13 d. Kauno katedroje iškilmingai konsekruotas vyskupu. Konsekravo vyskupas Antanas Karosas, asistuojant vysk. Juozapui Matulaičiui ir Pranciškui Karevičiui. Paskirtas augziliaru, J. Skvireckas daug dirbo kurijoje. 

1927 m. įsigijo pakaunėje buvusį Linkuvos dvarą ir jame įrengė pavyzdinę sodybą su skulptūromis, gėlynais ir vynuogynais. Čia išlikę vertingų memorialinių statinių, prie kurių sukūrimo prisidėjo skulptorė sesuo Leonarda (tikr. Marijona Šmulkštytė): Šv. Jono Krikštytojo koplyčia Lietuvos bažnytinės provincijos įkūrimo 10 -mečiui, Kristaus Karaliaus kompozicija Lietuvos krikšto 550 m. jubiliejui.

J. Skvireckas iš lotyniškosios Vulgatos į lietuvių kalbą išvertė Bibliją.

1998 m. arkivyskupo J. Skvirecko palaikai buvo pargabenti į Lietuvą ir perlaidoti Kauno arkikatedroje.

## Atminimo įamžinimas
* 1936 m. skulptūrinė grupė „Poilsis” Linkuvos dvare (skulptorė Marijona Šmulkštytė).
* 1989 m. Kauno Arkikatedroje bazilikoje atidengtas portretinis biustas su epitafija (skulptorius Stasys Žirgulis, architektas Virginijus Juozaitis).
* 1996 m. Kaune buvusi Linkuvos gatvė pavadinta jo vardu.
* 2003 m. išleistas portretinis vokas (dailininkas Gediminas Karpavičius).

## Nuorodos
* Arkivyskupas dr. Juozapas Jonas Skvireckas
* Mirė arkivyskupas metropolitas Juozapas Skvireckas
Iso tietosanakirja

**Iso tietosanakirja** – suomiška *[[enciklopedija]]*, išleista 1931–1958 m. Išleido Jaakko Forsman, leidykla Kustannusosakeyhtiö Otava.

Apimtis: 17 tomų. Per 20 000 straipsnių. Pirmieji 15 tomų išleisti 1931–1939. Vėliau juos papildė L. Arvi P. Poijärvi; išleido 1957 ir 1958.
Uždaras kodas

**Uždaras kodas** – kompiuterinės programos išeities kodas, platinamas tokiomis sąlygomis, jog jam netinka nei laisvosios įrangos, nei atviro kodo apibrėžimai. Jo naudojimas, platinimas ar keitimai yra uždrausti, tam reikalaujama specialaus atskiro leidimo arba tokia veikla yra tiek apsunkinta, jog kiekvienas norintis negali to daryti pakankamai efektyviai.

Uždaro kodo modelis kompanijų neretai pasirenkamas kaip atnešantis didžiausią galimą pelną. Tačiau kai kurios firmos (tarkim, GNU/Linux distribucijų platintojai) nemokamai panaudoja daugelio milijonų vertės esamą, kitų sukurtą atvirą kodą. Tokiomis sąlygomis uždaro kodo modelis gali ir nebūti racionaliausias, nes tenka tokio kodo pakaitalą kurti patiems.

Esama taip pat nemažai firmų, kurios tą patį kodą kaip laisvąją įrangą visiems platina nemokamai, tačiau norintiems jau už nemažus pinigus parduoda ir teisę jį naudoti uždaruose, be išeities kodo platinamuose projektuose. Tuomet atviro kodo licencija tarnauja kaip „demonstracinė“. Tokios firmos mano, jog ji gali labiau patraukti naudotoją nei įprastinė demonstracinė versiją, kurios galimybės būna tyčia apribotos.

Uždaram kodui taip pat priskiriami ir tokie projektai, kurių programų tekstus galima matyti, tačiau draudžiama savo nuožiūra keisti. Galimybė matyti kodą yra labai patraukli programuojančiam naudotojui, nes leidžia pačiam apsisaugoti nuo nemalonių netikėtumų (tokių kaip diferencinė kriptografija) ir gerai papildo dokumentaciją, kuri gali būti nepakankama.

Rimčiausi laisvosios programinės įrangos šalininkai laikosi taisyklės neįdiegti ir nenaudoti savo kompiuteriuose jokios uždaro kodo programinės įrangos. Vienintelė išimtis yra atvejai, kai tokia įranga reikalinga kaip laikinas pakaitalas laisvosios įrangos kūrimui. Tačiau šios taisyklę jie taiko tik patys sau ir nereikalauja to iš visų.

Nors GNU/Linux tradiciškai laikoma atviro, o Windows – uždaro kodo programavimo platformomis, tai nėra absoliuti taisyklė, nes daug uždaro kodo programų sukurta ir Linux aplinkai.

## Šaltiniai
Espechas

**Especho ežeras** () – ledyninės kilmės ežeras Argentinoje, Neukeno provincijoje, Anduose, į šiaurės vakarus nuo Vilja La Angosturos. Jungiasi su Nahuel Huapi ežeru. Įeina į Nahuel Huapi nacionalinį parką.

Ežero pavadinimas *espejo* ispanų k. reiškia „veidrodis“, kadangi ežero vandens paviršius lygus kaip veidrodis, kuriame atsispindi pakrančių kalnai ir miškai. Pakrantės gausiai apaugusios vikšriais. Ežeras ir jo apylinkės naudojamos rekreacijai (važinėjimas kalnų dviračiais, sportinė žūklė, plaukiojimas vėjo burlentėmis).

## Nuorodos
* Lago Espejo
Speculum maius

**Speculum maius** (lot. t. p. *Speculum majus*; „Didysis veidrodis“) – Viduramžių enciklopedija; autorius – Vincentius Bellovacensis (apie 1190–1264 arba 1184–1194 [?]).

## Istorija
Vienuolis dominikonas *[[Vincentius Bellovacensis]]* medžiagą suskirstė į 80 knygų, perdirbo apie 2 000 šaltinių – teologijos veikalų graikų, hebrajų ir romėnų autorių.

*Speculum maius* parašyta lotynų kalba; išspausdinta 1474. Ketvirtasis ir paskutinis leidimas – Douai (1624), tomų skaičius – 32.

## Tomai
Trys dalys, penki tomai:
* 1-2 tomai: *Speculum historiale* – istoriografija apie Adomo išvijimą iš rojaus iki pat 1244 m.
* 3: *Speculum doctrinale*
* 4-5: *Speculum naturale* – biologijos enciklopedija, botanikos, sodininkystės ir žolininkystės žinios.

Ketvirtoji dalis *Speculum morale* buvo suplanuota, bet nerealizuota.

## Vėlesni tęstiniai veikalai
*Speculum maius* tradicijas tęsė:
* Ringelberg: Cyclopaedia, Bazelis 1559
* Paul Scalich: Encyclopaedia, Bazelis 1559
* Martini: 1606

## Literatūra
* Anna-Dorothea v. den Brincken: *„Geschichtsbetrachtung bei Vincenz von Beauvais. Die Apologia Actoris zum Speculum Maius“*. In: H. Fuhrmann, H.-M. Schaller (Hrsg.). *Deutsches Archiv für Erforschung des Mittelalters namens der MGH 34*. Köln, Wien: Böhlau, 1978. S. 410–499

## Nuorodos
* Iliustracijos 
* Apžvalga
Baltosios ešeržuvės

**Baltosios ešeržuvės** (*Percichthyidae*) – ešeržuvių (*Perciformes*) šeima.

## Gentys
*Gelminiai kardinolai (*Bathysphyraenops*)
**[[Bostockia]]*
*Korėjiniai ešeriai (*Coreoperca*)
**[[Edelia]]*
*Australinės juodžuvės (*Gadopsis*)
*Hovelės (*Howella*)
*Pratisieji jūriniai sterkai (*Lateolabrax*)
*Murenešeriai (*Maccullochella*)
*Makarijos (*Macquaria*)
**[[Nannatherina]]*
*Nykštukiniai ešeriai (*Nannoperca*)
**[[Percichthys]]*
*Kininiai ešeriai (*Siniperca*)
Otavan iso tietosanakirja

***Otavan iso tietosanakirja – Encyclopedia Fennica*** suomiška enciklopedija, išleista 1960–1965 m. Išleido Ilmari Havu; leidykla Kustannusosakeyhtiö Otava.

Apimtis: 10 tomų. Apie 90 000 straipsnių. Paaiškinta apie 100 000 terminų.
Nykštukiniai gruperiai

**Nykštukiniai gruperiai** (*Pseudochromidae*) – ešeržuvių (*Perciformes*) šeima.

## Gentys
*Dampierijos (*Dampiera*)
*Ciklopiniai ešeriai (*Labracinus*)
*Šlakanugariai ciklopiniai ešeriai (*Pseudochromis*)
ir kt.
Nupedija

**Nupedia** buvo laisvoji internetinė angliška enciklopedija, kurią galėjo redaguoti ir taisyti kiekvienas. Naudota programa vadinosi *NupeCode*; *nunupedia* tęsėjai kaip ir Vikipedijos programinė įranga MediaWiki buvo naudojama pagal GNU General Public License nuostatas.

Nupedia nepainiotina su 2003 m. pradėta kurti numizmatine internetine enciklopedija Numispedija.

## Istorija
Nupedia buvo įkurta 2000 m. kovą; steigėjas – Jimmy Wales ir Larry Sanger. Finansavo Bomis.

Projektas 2003 m. rugsėjį buvo nutrauktas, o visi jos straipsniai buvo perkelti į naujai kuriamą Vikipedijos enciklopediją.

## Nuorodos
* http://www.nupedia.wikia.com  Nupedia (atgaivinta)
* https://web.archive.org/web/20030730063941/http://www.nupedia.com/ Nupedia (2003; archive.org-Version)
* http://nunupedia.sourceforge.net/ Software-Version
Dygliagalviai jūrešeriai

**Dygliagalviai jūrešeriai** (*Ostracoberyx*) – ešeržuvių (*Perciformes*) būrio, monotipinės **dygliagalvių jūrešerių** (*Ostracoberycidae*) šeimos žuvų gentis, paplitusi rytinėje ir šiaurinėje Indijos vandenyno dalyse bei vakarinėje Ramiojo vandenyno dalyje.

Gentyje 3 rūšys:
* *[[Ostracoberyx dorygenys]]*
* *[[Ostracoberyx fowleri]]*
* *[[Ostracoberyx paxtoni]]*
Huečulafkenas

**Huečulafkenas** () – ledyninės kilmės Argentinoje, Neukeno provincijoje, Anduose, Lanino nacionaliniame parke, į šiaurės vakarus nuo Chunin de los Andeso miesto, Čilės pasienyje. Pratakomis jungiasi su kaimyniniais Paimuno ir Epulafkeno ežerais. Ilgis apie 29 km, plotis – tik 5 km.

Pavadinimas indėnų mapučių kalba reiškia „ilgas ežeras“. Plėtojamas turizmas, sportinė žūklė.

## Išnašos

## Nuorodos
* Lago Huechulafquen
Graminės

**Graminės** (*Grammatidae*) – ešeržuvių (*Perciformes*) šeima.

Šeimoje yra 2 gentys, 12 rūšių.
## Gentys
*Paprastosios gramos (*Gramma*)
**[[Lipogramma]]*
Perliniai ešeriai

**Perliniai ešeriai** (*Glaucosomatidae*) – ešeržuvių (*Perciformes*) šeima.

## Gentys
*Melsvieji perliniai ešeriai (*Glaucosoma*)
Arajanų nacionalinis parkas

**Arajanų nacionalinis parkas** () – saugoma gamtos teritorija Argentinoje, šiaurės vakarų Patagonijoje, Neukeno provincijoje. Užima 17,53&nbsp;km² plotą. Išsidėstęs Nauel Uapi ežero vakarinėje dalyje, *Quetrihué* pusiasalyje, 3&nbsp;km nuo Vilja La Angosturos. 

Nacionaliniame parke yra unikalus arajanų medžių miškas, kuriame medžių amžius svyruoja nuo 300 iki 600 metų. Mišką galima pasiekti plaukiant per Nauel Uapi ežerą. Plėtojamas kalnų dviračių sportas. Būdinga gyvūnija: pudu, Pietų Andų elniai, guanakai, *Dromiciops gliroides*, lapės, įvairūs paukščiai (Andų kondorai, ereliai, sakalai, geniai). 

Arajanų nacionalinis parkas atsiskyrė nuo Nauel Uapi nac. parko 1971 m., kad apsaugotų naįprastą mišką.

## Nuorodos
*Oficiali svetainė
Nerijus Barasa

**Nerijus Barasa** (g. 1978 m. birželio 1 d.) – buvęs Lietuvos rinktinės gynėjas. Žaisdavo dešinėje pusėje, tačiau gali žaisti ir centro gynėju arba atraminiu saugu. Ypač išsiskyrė savo kovingumu aikštelėje.

## Biografija
Pirmasis profesionalus klubas, kuriam atstovavo Nerijus Barasa buvo Mažeikų Romar. Debiutiniame savo sezone 1994 m. laimėjo Lietuvos pirmenybes. 1995 m. žaidė už FK Klaipėda, o sekančiame sezone atstovavo Latvijos komandai Baltika Liepaja.

1997 m. grįžęs į Lietuvą padėjo „Karedai“ laimėti 1998 m. Lietuvos pirmenybes ir 1999 m. Lietuvos futbolo taurės finalą. 2000 m. pasirašė sutartį su FBK Kaunu, kuris tuo metu vadinosi Kauno Žalgiris ir eilinį kartą iškovojo Lietuvos pirmenybių aukso medalį.

2001 m. balandį perėjo į Samaros FC Krylya Sovetov klubą. Tuo pačiu metu debiutavo Lietuvos nacionalinėje komandoje. 2003 m. sezoną atstovavo Lada Togliatti, o 2004 ir 2005 m. sezonus Vladikaukazo FC Alania. Antrojoje 2005 m. sezono pusėje buvo išnomuotas Samaros FC Krylya Sovetov.

2006 m. sausį pasirašė sutartį su FBK Kaunas klubu ir tą pačią diena buvo išnuomuotas Hearts klubui, žaidžiančiam Škotijos ''Premier'' lygoje.

2007 m. sausį atstovaudamas Hearts patyrė sunkią traumą, dėl kurios negalėjo baigti sezono. 2007 m. vasarą paliko Hearts ir nutraukęs sutartį su FBK Kaunas klubu baigė futbolininko karjerą.

Už Lietuvos rinktinę yra sužaidęs 24 rungtynes.

## Įvarčiai rinktinėje

## Išnašos
BLOGas.lt

**BLOGas.lt** – interneto svetainė, kurios pagalba buvo galima nemokamai susikurti lietuvišką internetinį dienoraštį (blog). Naudotojas savo dienoraščiui galėjo parinkti vieną iš 29 paruoštų temų arba susikurti pats. Teksto kiekis nebuvo ribojamas – naudotojai galėjo rašyti kiek norėjo, bet paveikslėlių įkelti tik iki 2 MB. Blogo savininkas galėjo nustatyti, kad naujausi įrašai būtų siunčiami RSS formatu.

*BLOGas.lt* internete pasirodė 2005 m. kovo 10 d. Vienu metu *BLOGas.lt* sistemoje jau buvo sukurta virš 20 000 dienoraščių, kuriuose puikavosi daugiau nei 100 000 įrašų.

## Nuorodos
* BLOGas.lt
* „Wayback Machine“ archyvai
Ilgapelekinės (ešeržuvės)

**Ilgapelekinės** (*Plesiopsidae*) – ešeržuvių (*Perciformes*) šeima.

## Gentys
*Dryžieji ilgapelekiai (*Acanthoclinus*)
*Dygisios plezijos (*Acanthoplesiops*)
*Asesoriai (*Assessor*)
**[[Beliops]]*
*Tobiniai ilgapelekiai (*Belonepterygion*)
*Dėmėtieji ilgapelekiai (*Calloplesiops*)
*Auksaspalvės apvaliagalvės (*Fraudella*)
*Dėmėtosios ungurinės šunžuvės (*Notograptus*). Išskiriama į savarankišką šeimą.
*Apvaliagalviai ilgapelekiai (*Paraplesiops*)
*Paprastieji ilgapelekiai (*Plesiops*)
**[[Steeneichthys]]*
1817 m. seimelis

**1817 metų seimelis** – Vilniaus gubernijos bajorų seimelis, susirinkęs 1817 m. gruodžio 1 d. ir baigęs darbą 1818 m. sausio 6 d. Kartais dar vadinamas 1817–1818 m. seimeliu.

## Reikšmė

Seimelyje, pagal Rusijos carinės valdžios nustatytą seimavimo buvusiose Lietuvos Didžiosios kunigaikštystės žemėse tvarką, dalyvavo po 10 atstovų iš kiekvienos Vilniaus gubernijos apskrities (iš viso 123 asmenys).

Seimelyje svarstyti įvairūs bajoriškosios savivaldos klausimai, bet jis pirmiausia išgarsėjo ir Lietuvos istorijoje yra reikšmingas tuo, kad jame bajorų iniciatyva iš apačios buvo iškeltas baudžiavos panaikinimo klausimas. Ši iniciatyva buvo iškelta dar prieš gubernijos seimelį vykusiuose pavietų seimeliuose.

Kone radikaliausia buvo Ukmergės apskrities instrukcija delegatams į gubernijos seimelį. Joje buvo siūloma ne tik suteikti valstiečiams asmens laisvę, bet ir steigti liaudies mokyklėles visose parapijose.

Gubernijos seimelyje už baudžiavos panaikinimą ypač aistringai agitavo Upytės apskrities delegatas Simonas Zaviša. Jis, taip pat ir nemaža dalis gubernijos seimelio narių, buvo masonai, kai kurie istorikai remdamiesi šiuo ir kitais faktais, pačią baudžiavos naikinimo iškėlimo iniciatyvą priskiria būtent masonams. Dauguma Vilniaus gubernijos seimelio dalyvių balsavo už valstiečių išlaisvinimą iš baudžiavos. Tačiau ši Lietuvos bajorų iniciatyva nesulaukė Aleksandro I paramos, tikėtina daugiausia dėl politinių sumetimų, iš kurių svarbiausias buvo nenoras prisidėti prie bajorijos ir valstiečių tarpluominio solidarumo augimo.
Nykštukiniai ešeriai

**Nykštukiniai ešeriai** (*Kuhliidae*) – ešeržuvių (*Perciformes*) šeima, kurioje yra viena gentis – kulijos (*Kuhlia*). Paplitusios Indijos vandenyne, Ramiojo vandenyno vakarinėje dalyje nuo Australijos iki Japonijos ir Havajų salyno.
Tigriniai ešeriai

**Tigriniai ešeriai** arba **tigražuvės** (*Terapontidae*) – ešeržuvių (*Perciformes*) šeima.

## Gentys
* *[[Amniataba]]*
* *[[Bidyanus]]*
* *[[Hannia]]*
* *[[Hephaestus]]*
* *[[Lagusia]]*
* *[[Leiopotherapon]]*
* Teraponai (*Mesopristes*)
* Dėmėtieji teraponai (*Pelates*)
* *[[Pelsartia]]*
* *[[Pingalla]]*
* Aštriasnukai teraponai (*Rhynchopelates*)
* *[[Scortum]]*
* *[[Syncomistes]]*
* Tigriniai ešeriai (*Terapon*)
* *[[Variichthys]]*

## Nuorodos
* FishBase.org – Terapontidae
Banija

**Banija** (*Banjos banjos*) – ešeržuvių (*Perciformes*) būrio, monotipinės **banijų** (*Banjosidae*) šeimos žuvis.

Paplitusi Ramiajame vandenyne ties Japonija, Kinija ir Korėja.
Orlando Magic

**Orlando „Magic“** () – NBA Rytų konferencijos Pietryčių pogrupio krepšinio komanda iš Orlando, Floridos.

## Istorija

Komanda buvo įkurta 1989 m., kai NBA lyga plėtėsi.

## Sezonai

### Žaidėjai

### Šlovės muziejaus nariai
*Chuck Daly (treneris)
*Dominique Wilkins (trumpai žaidęs už komandą)

### Įamžinti marškinėliai
*6 – Klubo sirgaliai
*32 – Shaquille O'Neal

## Nuorodos
* Oficiali Orlando „Magic“ svetainė
Signachis

**Signachis** () – miestas Gruzijos rytuose, Kacheti regione, šalia Cnorio. 1485 gyventojų (2014 m.). Vyno gamyba, siuvimo fabrikas. Muziejus.

Miesto statusą įgijo 1801 m.

## Šaltiniai
Sagaredžas

**Sagaredžas** () – miestas Gruzijos rytuose, Kachetijos regione, apie 35 km į šiaurės rytus nuo Tbilisio, prie kelio į Gurdžaanį. Vyno, konservų gamyba. Muziejus.

## Istorija
Miestelis tradiciškai laikomas pagrindine Išorinės Kachetijos gyvenviete. Pirmą kartą paminėtas XI a. Tvali vardu (pažodžiui „akis“). Miesto statusą gavo 1962 m.

## Sportas
* „Garedžo“ futbolo klubas, angliškuose šaltiniuose minimas FC Garejo Sagarejo pavadinimu.

## Šaltiniai
AC Milan

**Milano AC** – Italijos futbolo klubas iš Milano. Tai vienas sėkmingiausių Europos ir pasaulio klubų, kurio komanda 7 kartus yra laimėjusi UEFA Čempionų lygą. Iš viso jis 19 kartų laimėjo Italijos aukščiausios lygos (Serie A) čempionate, 5 kartus laimėjo Italijos taurę, 3 kartus laimėjo Tarpžemyninę taurę.

## Istorija
Klubas įkurtas 1899 m. Šiuo metu akcijų paketas priklauso Rossoneri Sport Investment Lux (99.93%).

## Pasiekimai

* Serie B čempionas (1981, 1983 m.)

* Tarpžemyninės taurės laimėtojas (1969, 1989, 1990 m.)
* Lotynų taurės laimėtojas (1951, 1956 m.)
* Mitropa taurės laimėtojas (1982 m.)

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Trenerių istorija
Klubo treneriai nuo 1900 m.




## Žymūs žaidėjai

Klube žaidė daug žymių pasaulio futbolininkų – Paolo Maldini, Franco Baresi, Marco van Basten, Ruud Gullit, Clarence Seedorf, Roberto Baggio, Cafu, Dida, Kaká, Ronaldo Luís Nazário de Lima, Rivaldo, Andrijus Ševčenko, Roberto Ayala, Hernán Crespo, Ronaldinho, Filippo Inzaghi, Zlatan Ibrahimović ir kiti.

## Išimti numeriai iš komandos
* Franco Baresi 6, Paolo Maldini 3

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Mardu

**Mardu** () – šiaurės Estijos miestas prie Suomijos įlankos, 15 km į rytus nuo sostinės Talino.

Veikia didžiausias Estijos krovininis Mugos uostas, priklausantis jungtiniam Talino uostui. Veikia Iru termofikacinė elektrinė.

## [[Miestai-partneriai]]
*  Mirhorodas, Ukraina
*  Čornomorskas, Ukraina
*  Jekabpilis, Latvija
*  Bialogardas, Lenkija
*  Elektrėnai, Lietuva

## Sportas
* FC Levadia Maardu (futbolas)
* Maardu Linnameeskond

## Šaltiniai

## Nuorodos
* Miesto oficiali svetainė 
* Maardu žemėlapis
Sauė

**Sauė** () – miestas šiaurės vakarų Estijoje, pietvakarinis Talino priemiestis. Išlikęs dvaras.

## Istorija
Pradėjo formuotis kaip Talino priemiestis 1920 metais. Nuo Talino atsiskyrė 1994 m.

## Sauės dvaras
Sauės dvaras datuojamas XVII a. Dabartinis pastatas iškilo, kai valdos priklausė Frydrichui Hermanui fon Fersenui (Friedrich Hermann von Fersen). Architektas greičiausiai buvo Johanas Šulcas (Johann Schultz), projektavęs Taline esančios barokinės Tompėjos pilies priestatą. Sauės dvaras – vienas geriausių barokinių dvarų architektūros pavyzdžių Estijoje.

## [[Miestai-partneriai]]
*  Solentuna, Švedija

## Šaltiniai

## Nuorodos
* Miesto oficiali svetainė
* Sauės dvaras
Harku

**Harku** – Estijos sostinės Talino gyvenamasis rajonas. Šis gyvenamasis rajonas yra Talino miesto pietryčiuose. 2011 m. gyventojų surašymo duomenimis rajone gyveno 868 gyventojai, iš jų 539 (62,1%) buvo estai.

## Šaltiniai

## Nuorodos
* Harku dvaras
Kiili

**Kiili** – Estijos sostinės Talino priemiestis. Šis priemiestis į pietus nuo sostinės Talino. 2012 m. Kiili priemiestyje gyveno 1 461 gyventojai.

## Šaltiniai
Valencia CF

**Valensijos CF** – Ispanijos futbolo klubas iš Valensijos.

## Istorija
1912 m. įkurtas futbolo klubas. Varžėsi stipriausiame šalies futbolo divizione.

2016–2017 m. sezone La Liga užėmė 12 vietą.

## Pasiekimai

* II diviziono čempionas (1931, 1987 m.)

## Sezonai

|}

## Apranga
; Sportinės aprangos pokyčiai.
* Namuose žaidžia balta juoda apranga. 

## Lietuviai
* Marius Stankevičius, gynėjas 2010–2011 m.

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Labė

**Labė** – ežeras šiaurės rytų Lietuvoje, Utenos rajone, apie 1 km į pietvakarius nuo Tauragnų.

Ežeras telkšo Klykių-Politiškių-Tauragno rinoje. Ilgis (iš vakarų į rytus) 2,2 km, plotis iki 0,25 km, vidutinis plotis 0,15 km. Altitudė 165 m. Krantai aukšti ir statūs, beveik ištisai apaugę medžiais. Vakarinėje ir pietinėje pakrantėse apaugę Tauragnų mišku, kitose pakrantėse plyti pievos, vietomis dirbami laukai. Trumpa protaka (T-3), kuri sausmečiais neretai esti sausa, jungiasi su Tauragno ežeru. Priklauso Žeimenos upės baseinui. Rytinėje pakrantėje įsikūrusi buvusio Tauragnų dvaro sodyba, eina kelias , pietine pakrante eina kelias Nr. 2813 (Gečiai – Kuktiškės – Tauragnai).

Ežerėvardis *Labė̃* sietinas su liet. *lobas* – „dauba, slėnys, loma“.

## Šaltiniai
Kristynė

**Kristynė** – Estijos sostinės Talino gyvenamasis rajonas, esantis į pietvakarius nuo miesto centro. Dauguma gyventojų estai. Vyrauja gyvenamieji namai ir parkai.

## Istorija

Iki 1920 m. vadinosi *Kristiinetal*.

### Pavadinimo kilmė

Vietovė pavadinta Švedijos karalienės Kristinos (1626–1689) garbei.
Vaksholmas

**Vaksholmas** () – miestelis Švedijoje, Stokholmo lene, Stokholmo priemiestis, įsikūręs į rytus nuo sostinės. Yra XVI a. pilis–sala, rotušė. Vaksholmas yra mėgiama stokholmiečių poilsio vieta.

## Žymūs žmonės
Vaksholme gimė švedų vaikų rašytoja Marija Gripė.

## Šaltiniai
Solna

**Solna** – savivaldybė Stokholmo apskrityje, Švedijos centrinėje dalyje. Ji yra įsikūrusi į šiaurę nuo Stokholmo miesto centro ir priklauso Stokholmo aglomeracijai.

## Sportas

### Futbolas

Solnoje 1958 m. vyko VI pasaulio futbolo čempionatas, o 1992 m. – IX Europos futbolo čempionatas. 

#### Futbolo klubai
Miestą garsina AIK Fotboll klubas.

#### Stadionai
* Friends Arena, didžiausias futbolo stadionas Švedijoje, kurio talpa 51 060 žiūrovai.

## Nuorodos
*Miesto svetainė
*Miesto svetainė  Informacija turistams anglų kalba
Raudonieji rifiniai ešeriai

**Raudonieji rifiniai ešeriai**, arba **katalufos** (*Priacanthidae*) – ešeržuvių (*Perciformes*) šeima.

## Gentys
*Jautakiai ešeriai (*Priacanthus*)
**[[Pristigenys]]*
*Stiklaaukės katalufos (*Heteropriacanthus*)
*Didžiaakės katalufos (*Cookeolus*)
Jürgen Klinsmann

**Jurgenas Klinsmanas** (g. 1964 m. liepos 31 d.) – vokiečių futbolininkas, olimpietis ir treneris. 2004–2006 m. treniravo Vokietijos vyrų rinktinę.

## Karjera
Profesionalaus futboloninko karjerą pradėjo būdamas 17 metų Stuttgarter Kickers klube, 1984 metais perėjos į VfB Stuttgart (1984–1989), vėliau žaidė Miuncheno „Bayern“ (1995–1997), AS Monaco (1992–1994), Internazionale (1989–1992) ir Sampdoria (1997), Tottenham Hotspur (1994–1995; 1998). Po 1998 metų pasaulio futbolo čempionato nusprendė baigti futbolininko karjerą, bet 2003 metais dar sužaidė aštuonerias rungtynes JAV Orange County Blue Star klube.

Du kartus laimėjo UEFA taurę (1992 m. su Inter, 1996 su Bayern), 1997 metais su Bayern klubu tapo Bundeslygos čempionu. 1988 ir 1994 metais išrinktas geriausiu Vokietijos futbolininku, 1995 metais – geriausiu Anglijos futbolininku.

Vokietijos nacionalinėje rinktinėje sužaidė 108 rungtynes, per kurias įmušė 47 įvarčius. Su rinktine 1988 metais laimėjo olimpinių žaidynių bronzą, 1990 metais tapo pasaulio, o 1996 metais – Europos čempionu.

## Pasiekimai

### Žaidėjo karjera
**Inter Milan**
* UEFA taurė: 1990–91 m.

**Bayern Munich**
* Bundesliga: 1996–97 m.
* UEFA taurė: 1995–96 m.

**Vokietija**
* Pasaulio futbolo čempionatas: 1990 m.
* Europos futbolo čempionatas: 1996 m.; 2 vieta – 1992 m.
* Vasaros olimpinės žaidynės: 1988 Bronze medal m.
* JAV taurė: 1993 m.

**Asmeniniai**
* Vokietijos metų įvartis: 1987 m.
* Rezultatyviausias Bundeslygos žaidėjas: 1987–88 m.
* Vokietijos metų futbolininkas: 1988, 1994 m.
* FIFA XI: 1996, 1999 m.
* FIFA 100

### Trenerio karjera
**Vokietija**
* Pasaulio futbolo čempionatas: 3 vieta – 2006 m.
* FIFA Konfederacijų taurė: 3 vieta – 2005 m.

**JAV**
* CONCACAF Aukso taurė: 2013 m.; 2 vieta – 2015 m.

## Dalyvavimas čempionatuose

|}

## Išnašos

## Nuorodos
*
Daugeliškiai

:: *Apie kaimą Jurbarko rajone žr. [[Daugeliškiai (Jurbarkas)]]*.

**Daugeliškiai** – kaimas Kauno rajono savivaldybėje, 7 km į šiaurę nuo Vilkijos, pakeliui į Čekiškę. Daugeliškius kerta kelias . Yra Saulėtekio mokyklos skyrius (buvusi pradinė mokykla), kultūros namai, biblioteka. Pietinėje kaimo dalyje išlikę buvusios Daugeliškių dvaro sodybos fragmentai.

## Istorija

XIX a. buvo bajorkaimis (okolica) Vilkijos valsčiuje.

1950–1992 m. buvo „Draugystės“ kolūkio centrinė gyvenvietė. 1955 m. įsteigta biblioteka, kultūros namai. 1998 m. įkurta pradžios mokykla, nuo 2003 m. Saulėtekio mokyklos skyrius.

|}

## Gyventojai

1844 m. Daugeliškiuose gyveno 182 Čekiškės parapijiečiai.

## Šaltiniai
Iker Casillas

**Ikeras Kasiljasas** (; g. 1981 m. gegužės 20 d.) – ispanų futbolininkas, vartininkas. Atstovavo Ispanijos rinktinei.

## Karjera
8 metų pateko į Madrido futbolo klubą. Kitados rungtyniavo jaunimo ekipose, kviestas į C, B komandas.

1999 m. pradėjo žaisti pagrindinėje „Real“ komandoje, kitais metais pakviestas į rinktinę.

1999–2015 m. atstovavo „Realo“ klubui ir per tą laiką sužaidė daugiau nei penkis šimtus rungtynių La Liga.

2015 m. perėjo į FC Porto (Portugalija). 2015–2020 m. atstovavo klubui ir per tą laiką sužaidė daugiau nei šimtą rungtynių Primeira Liga.

## Rinktinė
Su Ispanijos jaunimo komanda 1999 metais laimėjo pasaulio jaunimo čempionate.

2000 m. birželio 3 d. debiutavo Nacionalinėje komandoje. Su rinktine žaidė trejas 2006 m. pasaulio čempionato rungtynes, per kurias praleido 4 įvarčius. 2008 m. su rinktine laimėjo Europos čempionatą. Dalyvavo 2010 metų pasaulio čempionate, kur praleido 2 įvarčius ir kartu su rinktine tapo pasaulio čempionu. 2012 m. antrą kartą iš eilės su rinktine laimėjo Europos čempionatą, kur praleido tik vieną įvartį. 

Atstovaudamas Ispanijos rinktinei sužaidė 167 rungtynes. 122 kartus laimėjo ispanai, o 102 kartus vartininkas išlaikė vartus „sausus“ (pasaulio rekordai).

## Laimėjimai
;Real Madrid
* La Liga (5): 2000–01, 2002–03, 2006–07, 2007–08, 2011–2012
* Supercopa de España (3): 2001, 2003, 2008, 2011
* UEFA Čempionų lyga (2): 1999–2000, 2001-02, 2013-14
* UEFA supertaurė (1): 2002
* Tarpžemyninė taurė (1): 2002

;
* Europos futbolo čempionatas: 2008, 2012
* Pasaulio futbolo čempionatas: 2010

;Asmeniniai
* IFFHS geriausias pasaulio vartininkas: 2008, 2009, 2010, 2011, 2012
* Auksinė pirštinė: 2010

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Padauguva

**Padauguva** – kaimas Kauno rajono savivaldybėje, 7 km į rytus nuo Vilkijos, prie kelio . Yra biblioteka (nuo 1954 m.).

## Gyventojai

; Žymūs žmonės
* Andrius Gudžius (g. 1991), disko metikas.

## Galerija

Padauguva, kryžius.JPG|Kryžius (~1990, aut. P. Kačiulis)
Padauguva, ženklas.JPG|Riboženklis. Priekyje – dirbtuvių pastatai
Padauguva, akmenų tvora.JPG|Originali akmenų tvora
Padauguva, prie parduotuvės.JPG|Prie parduotuvės
Padauguva, sodyba.JPG|Kaimo pakraštyje
Padauguva, sporto aikštelė.JPG|Sporto aikštelė


## Literatūra
* Padauguvos audimo raštai ir audėjos (sud. Inga Nėnienė, Angelė Rudžianskaitė). – Kaunas: Naujasis lankas, 2008. – 32 p.: iliustr. – ISBN 978-9955-03-449-0

## Šaltiniai

## Nuorodos
* Padauguvos laisvalaikio salė ir bendruomenės centras (''Facebook'' profilis)
Altoniškiai

**Altoniškiai** – kaimas Kauno rajono savivaldybėje, 6 km į šiaurės vakarus nuo Zapyškio, prie kelio , Nemuno krante, prie Ovos žiočių. Telkšo Altoniškių tvenkinys. Veikia Zapyškio mokyklos skyrius, Kuro girininkija, stūkso Altoniškių piliakalnis ir alkakalnis.

## Etimologija

Liaudies etimologija pasakoja, kad kaimo vardas kilęs nuo jaunikių deivės Altonos vardo. Jai kūrenama ugnis buvusi ant Altoniškių piliakalnio.

## Istorija

1955 m. įkurta biblioteka, XXI a. pradžioje uždaryta.

Altoniškiai pagarsėjo 1993 m. rudenį, kai gretimame miške buvo įsikūrę ginkluoti Pakaunės savanorių maišto dalyviai, savavališkai pasitraukę iš savo dislokacijos vietų.

|}

## Gyventojai

## Galerija

Kuro girininkija.JPG|Kuro girininkija
Altoniškiai, kryžius partizanams.JPG|Kryžius partizanams
Partizanų bunkeris, Altoniškiai.JPG|Atstatytas partizanų bunkeris


## Šaltiniai
Jadagoniai

**Jadagoniai** – kaimas Kauno rajono savivaldybės vakaruose, 10 km į šiaurės vakarus nuo Zapyškio, kairiajame Nemuno krante, prie Liekės žiočių. Kaime yra Jadagonių koplyčia, etnografinė sodyba, vasarą veikia „Pušyno“ vaikų stovykla, mažasis golfas, Lietuvoje mažai žinoma pasagų mėtymo atrakcija, 13 m aukščio betoninė uola (nuo 2006 m.). Kaime stūkso Jadagonių piliakalnis.

Nuo 2002 m. Jadagonių kaime veikia Socialinės ir psichologinės reabilitacijos centras „Dvylikos žingsnių namai“, kurį įkūrė Socialinės adaptacijos asociacija, jau daugiau kaip dešimtmetį besirūpinanti priklausomybės ligomis sergančiųjų bei jų šeimų reabilitacija ir gražinimu į visuomenę.

2006 m. vasarą kaime pastatyta 13 m aukščio dirbtinė betoninė uola, skirta ekstremalaus sporto mėgėjams laipioti. Tai pirmoji tokia tikros uolos imitacija po atviru dangumi Lietuvoje ir aukščiausia Baltijos šalyse. Uolos skulptorius – Vidas Cikana. Ant uolos yra 12 laipiojimo takelių.

## Gyventojai

## Šaltiniai
LD Alajuelense

**Liga Deportiva Alajuelense** – Kosta Rikos futbolo klubas, įkurtas Alachuelos mieste.

## Istorija
1919 m. birželio 18 d. įkurtas klubas. Rungtyniavo aukščiausioje šalies lygoje. Daugkartiniai Kosta Rikos čempionai. Atstovavo šaliai žemyno turnyruose.

## Pasiekimai
;  Primera División
*  **Čempionai (30):** 1928, 1939, 1941, 1945, 1949, 1950, 1958, 1959, 1960, 1966, 1970, 1971, 1980, 1983, 1984, 1991, 1992, 1995–1996, 1996–1997, 1999–2000, 2000–2001, 2001–2002, 2002–2003, 2004–2005, Invierno 2010, Verano 2011, Invierno 2011, Invierno 2012. Invierno 2013, Apertura 2020

; Tarptautiniai turnyrai
* Centrinės Amerikos ir Karibų čempionai (1961)
* CONCACAF Klubų čempionų taurė (1986)
* Centrinės Amerikos čempionai (1992, 2004)
* UNCAF Taurė (2002, 2005)

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
 
### Apranga namuose
* Namuose žaidžia tradicine (juoda raudona) apranga.

### Apranga išvykose

## Garsesni žaidėjai
; Žaidėjai, atstovavę Kosta Rikos nacionalinei rinktinei
*  Leonel Moreira, vartininkass;
*  Giancarlo González, gynėjas;
*  Michael Barrantes, saugas;
*   Celso Borges, saugas;
*   Joel Campbell, vingeris;
*  Johan Venegas, vingeris;

; Užsieniečiai
*  Manjrekar James, saugass;
*  Alexander López, saugas;
*  Freddy Góndola, saugas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Akuotai

**Akuotai** – kaimas Kauno rajono savivaldybėje, 4 km į šiaurę nuo Vilkijos, prie kelio . Kaime yra Saulėtekio Antano Mackevičiaus pagrindinė mokykla ir biblioteka (įkurta 1950 m.).

## Gyventojai

## Šaltiniai
Nahuel Huapi nacionalinis parkas

**Nahuel Huapi nacionalinis parkas** () – seniausias Argentinoje nacionalinis parkas, esantis šiaurės vakarų Patagonijoje, Andų pašlaitėse, Rio Negro ir Neukeno provincijose. Įkurtas 1934 m., tačiau ši teritorija saugoma jau nuo 1903 m.

Parkas užima apie 7050 km² plotą. Svarbiausias parko miestas ir turistinis centras – San Karlos de Bariločė, taip pat svarbus miestas – Vilja La Angostura. Nahuel Huapi nacionalinis parkas išsidėstęs 700–3000 m aukštyje. Kritulių kiekis skirtingose vietose skiriasi – nuo 300 mm pietryčių stepėse, iki 4000 mm drėgnuosiuose miškuose, vakaruose. Vienas svarbiausių parko augalų – patagoninis kiparisas. Taip pat auga arajanai, blizgieji notofagai, šertviniai augalai, žemieji notofagai, antarktiniai notofagai, *Alstroemeria aurantiaca*. Būdingi gyvūnai: ūdros, Pietų Andų elniai, pudu, guanakai, maros, papūgos, kondorai.

Parke yra gausybė ežerų: Nahuel Huapi, Maskardis, Gutjeresas, Trafulis, Morenas ir Giljelmas. Yra aukštos Katedralio, Tronadoro viršukalnės. Parkas ribojasi su Lanino ir Arajanų nacionaliniais parkais. Nahuel Huapi nacionalinis parkas – vienas svarbiausių Argentinos turistinių objektų, garsus ne tik savo nuostabiais kraštovaizdžiais, bet ir puikiomis slidinėjimo trasomis.

## Nuorodos
* ''Ežerų Krašto'' nacionaliniai parkai 
* Oficiali svetainė 
* Turizmas
Daukšiškė

:: *XIX a. Daukšiške taip pat buvo vadinamas [[Paaluonys]] Kėdainių rajone*.

**Daukšiškė** – kaimas Švenčionių rajono savivaldybėje, 2 km į rytus nuo Bačkininkų ir 3 km į vakarus nuo Svirkų.

## Istorija
Tarpukariu kaimas priklausė Lenkijai, Vilniaus vaivadijai, Švenčionių apskričiai.

## Gyventojai

## Šaltiniai
Gerd Müller

**Gerhardas Miuleris** (*Gerdas Miuleris*, ; 1945 m. lapkričio 3 d. – 2021 m. rugpjūčio 15 d.) – buvęs Vakarų Vokietijos futbolininkas, rezultatyviausias vokiečių žaidėjas.

## Biografija
Pradėjo profesionalo karjerą TSV 1961 Nördlingen klube. 1964 metais perėjo į regioninėje lygoje žaidžiantį Miuncheno „Bayern“ klubą, kur jo komandos draugais tapo Franz Beckenbauer ir Sepp Maier. Su Miuncheno klubu kitą sezoną pateko į Bundeslygą, 4 kartus laimėjo čempionatą, 4 kartus Vokietijos taurę, 3 kartus Europos čempionų taurę, 1 kartą Taurių laimėtojų taurę.

Nuo 1966 metų žaidė nacionalinėje rinktinėje, su kuria 1972 metais laimėjo Europos, o 1974 metais – pasaulio čempionatą.

1982 metais baigęs futbolininko karjerą tapo Miuncheno „Bayern“ mėgėjų komandos treneriu.

Per 62 Vakarų Vokietijos rinktinės oficialias rungtynes įmušė 68 įvarčius, o Bundeslygoje per 427 rungtynes – 365 įvarčius. Žaidėjas 7 kartus tapo rezultatyviausiu Vokietijos metų futbolininku, o 2000 metais išrinktas geriausiu visų laikų pasaulio įvarčių mušėju.

## Dalyvavimas čempionatuose

|}

## Išnašos

## Nuorodos
*
Paežeriai (Kėdainiai)

**Paežeriai** – kaimas Kėdainių rajono savivaldybėje, Nevėžio žemumoje, 8 km į pietus nuo Pavermenio, pakeliui į Šėtą. Rytiniu pakraščiu prateka Šumera. Šiauriau driekiasi Laukagalio pelkė, telkšo bebaigiąs užakti Paežerių ežeras. Seniūnaitijos centras. Plyti Paežerių ozas.

## Istorija

XX a. pr. Paežeriuose buvo du dvarai ir okolica (Šėtos valsčiuje). Dvarai priklausė Požerskiams, okolica – Vaškevičiams.

## Gyventojai

## Šaltiniai
Strielčiai

**Strielčiai** – kaimas Prienų rajono savivaldybėje, 4 km į šiaurę nuo Prienų, šalia kelio . Seniūnaitijos centras. Yra biblioteka (nuo 1967 m.).

## Istorija

## Gyventojai

### Žymūs gyventojai
* Rolandas Maščinskas (1992–), irkluotojas, Europos čempionas ir olimpietis.

## Šaltiniai
Kankorėžinė liauka

**Kankorėžinė liauka** () – liauka, esanti galvos smegenyse, trečiajame smegenų skilvelyje (tarp tarpinių smegenų, didžiųjų pusrutulių ir smegenėlių). Tai nedidelis, ovalios formos, neporinis organas, 0,2 g masės. Geriausiai išsivysčiusi yra vaiko kankorėžinė liauka. Ją gaubia plonas jungiamojo audinio apvalkalas, iš kurio į liauką eina ataugos, dalijančios parenchimą į atskiras skiltis arba folikulus. Pastarieji susideda iš glijinio audinio, kuriame yra daug kraujagyslių. Parenchimos ląstelių citoplazma yra grūdėta.

Septintaisiais gyvenimo metais organas pradeda nykti, išauga jungiamasis audinys, daugelis parenchiminių ląstelių žūva, vietoj jų atsiranda kalkinių kūnelių – smegenų smėlio, *acervalus cerebri*. Kankorėžinė liauka atrofuojasi dar prieš lytinį brendimą. Ji gamina melatoniną, kurio gamyba priklauso nuo šviesos kiekio. Varliagyvių kankorėžinė liauka yra arti kūno paviršiaus, todėl kaip „trečioji akis“ pati reaguoja į šviesą. Žinduolių kankorėžinės liaukos šviesa negali pasiekti, todėl ji gauna informaciją per regos nervą.

Melatoninas reguliuoja paros ciklus, vadinamus *[[Cirkadinis ritmas|cirkadiniu ritmu]]* ( – „apie“, *dies* – „diena“). Naktį, kai tamsu, melatonino koncentracija padidėja, ir žmonės apsnūsta, o atėjus dienai ir melatonino koncentracijai sumažėjus, atsibundama. Daugeliui gyvūnų būdingas ir metinis ciklas (gyvūnai dauginasi ar migruoja tik tam tikru metų laiku). Tai siejama su melatonino koncentracijos pamažėjimu vasarą ir padidėjimu žiemą dėl dienos ilgio pokyčių.
Kelyje po Europą

**Kelyje po Europą** () – 2004 m. JAV komedija apie jaunuolių kompanijos kelionę po Europą. Leidėjas – „DreamWorks“.

## Siužetas

Filmo pagrindinis veikėjas Skotas ryžtasi keliauti pas savo internetinę merginą į Vokietiją, kurią per klaidą atstūmė dėl jos vardo pamanęs, kad tai vaikinas. Kartu su juo keliauja jo draugai. Kompanija keliauja per tokias šalis kaip Prancūzija, Nyderlandai, Anglija, Slovakija ir Vatikanas. Kelionės metu jaunimas patiria įvairių linksmų nuotykių.

## Aktoriai
: *Aktorius – filmo veikėjas*
* Scott Mechlowicz – Scott Thomas
* Jacob Pitts – Cooper Harris
* Kristin Kreuk – Fiona
* Cathy Meils – Mrs. Thomas
* Nial Iskhakov – Bert
* Michelle Trachtenberg – Jenny
* Travis Wester – Jamie
* Matt Damon – Donny
Stokholmo konferencija

**Stokholmo konferencija** – lietuvių politinių centrų įvairiose šalyse atstovų pasitarimas 1917 m. spalio 18-spalio 20 d., taip pat ir 1918 m. sausio 3-sausio 6 d.

Pirmojoje Stokholmo konferencijoje dalyvavo lietuvių politinių centrų atstovai iš Rusijos, Šveicarijos, Skandinavijos, JAV. Vokietijos okupuotą Lietuvą atstovavo Lietuvos Tarybos vicepirmininkas Jurgis Šaulys. Konferencija priėmė rezoliuciją, reikalaujančią, kad kariaujančios valstybės pripažintų Lietuvą nepriklausoma valstybe. Taip pat visi užsienio valstybėse gyvenantys lietuviai buvo raginami imtis aktyvios informacinės - agitacinės veiklos už Lietuvos nepriklausomą valstybę. Konferencija taip pat pripažino Lietuvos Tarybą lietuvių tautos aukščiausiu organu.
Antrojoje Stokholmo konferencijoje priimta rezoliucija reikalavo, kad Rusija ir Vokietija pripažintų Lietuvos nepriklausomybę etnografinėse ribose, kad lietuvių atstovai būtų priimti kaip lygiaverčiai dalyviai bet kokiose taikos derybose. Rezoliucijoje taip pat reikalauta leisti lietuvių tautai deklaruoti savo norus be jokio išorinio spaudimo, leisti sušaukti lietuvių tautos Steigiamąjį Seimą Vilniuje.
Horemhebas

**Horemhebas** (*Džeserkeperurė Horemhebas*, m. apie 1292 m. pr. m. e.) – paskutinis aštuonioliktosios Egipto dinastijos faraonas. Valdė apie 1343−1315 m. pr. m. e. arba 1321–1292 m. pr. m. e.

Horemhebas kilo iš Herakleopolio, tėvai nežinomi, manoma, kad buvo nekilmingas. Vardas reiškia „Horas švenčia“. Jo karinė karjera tikriausiai prasidėjo Echnatono valdymo metu ir jis tikriausiai buvo žinomas vardu Paatenemhebas, bet tai nėra tikra. Horemhebas iškilo, tapo Vyriausiuoju armijos vadu, Tutanchamono patarėju. Šiuo metu Sakaroje buvo pradėtas įrengti Horemhebo kapas (mastaba). Jo reljefuose pavaizduotas Horemhebas, grįžtantis iš pergalingų žygių Nubijoje ir Levante. Mirus Tutanchamonui sostas atiteko Tutanchamono viziriui Ajui, nors Tutanchamonas buvo suteikęs Horemhebui „karališkojo princo“, t. y. įpėdinio vardą. Po keturių Ajo valdymo metų Horemhebas užėmė sostą. Po Ajo mirties įpėdiniu buvo numatytas Nakhtminas, kurį Ajas buvo paskyręs kariuomenės vadu vietoj Horemhebo, tačiau į sostą, matyt ne be Amono žynių paramos, įžengė Horemhebas. Jo pretenzijas į sostą galėjo paremti žmona Mutnedžmet, kuri galbūt buvo Nefertitės sesuo. 

Horemhebas statė Karnako ir Luksoro šventyklose. Karnake pastatė tris pilonus. Gėbel el Silsiloje buvo iškalta šventykla uoloje. Horemhebas siekė panaikinti Echnatono reformų pėdsakus, inicijavo administracinę reformą ir jo valdymo metu prasidėjo Atono šventyklų ardymas bei sunaikintų ar apgadintų Amono vaizdinių atstatymas. Jis išsaugojo Tutanchamono kapą nuo vandalizmų, manoma,  dėl to, kad Tutanchamonas buvo karalius berniukas, kurio valdymo metu Horemhebas iškilo. Horemhebas padidino ir pasisavino Ajo laidojimo šventyklą, buvusią prie Medinet Habu. Panaikino Ajo vardo įrašus ant 17 pėdų statulos bei užrašė savo. Jis apleido beveik baigtą savo mastabą Sakaroje ir buvo palaidotas Karalių slėnyje, kape KV57. Jo raudonojo granito sarkofagas aptiktas *in situ*, tačiau mumija nerasta. 

Horemhebas naikino tiek Ajo, tiek Tutanchamono vardus, dažnai vietoj jų buvo užrašomi Horemhebo vardai. Ajo ir Nakhtmino vaizdiniai naikinti. Naikintas ir Ankhesenamon vardas (Tutanchamono žmonos), kuri tikriausiai prisidėjo prie Ajo, o ne Horemhebo įžengimo į sostą. Echnatono atminimą buvo stengiamasi visiškai panaikinti ir Horemhebo valdymo metai skaičiuoti nuo Amenchotepo III valdymo pabaigos. Horemhebas mirė bevaikis ir jo įpėdiniu tapo generolas Ramzis I. Horemhebas turėjo dvi žmonas, kurios buvo palaidotos jo mastaboje Sakaroje. Pirmoji, Amenia, mirė pirmaisiais Tutanchamono valdymo metais, antroji ir karalienė Mutnedžmet mirė tryliktaisiais Horemhebo valdymo metais. Kiek valdė Horemhebas, nėra aišku. Iš Ramzio II laikų dokumento minima, kad 59 metus, bet šis skaičius buvo aiškiai sufalsifikuotas.
## Literatūra
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 131
* *The Oxford Encyclopedia of Ancient Egypt*. Tomas II. Red. Donald B. Redford. Oxford University Press, − 2001, p. 114
* Encyclopaedia Britannica, 2012 02 07
Činghajus

**Činghajus** arba ***Cingchajus*** () – provincija vakarinėje Kinijos dalyje. Plotas – 690 tūkst. km². Sostinė – Siningas.

## Administracinis suskirstymas
Činghajų sudaro vienas prefektūrų lygmens miestas (**[[Siningas]]**), viena prefektūra (**Haidongas**) ir šešios autonominės prefektūros: **[[Haibei]]**, **Hainanas**, **[[Huangnanas]]**, **Gologas**, **Gyêgu** ir **[[Haisi mongolų ir tibetiečių autonominė prefektūra|Haisi]]**. Visi šie administraciniai vienetai padalinti į 4 rajonus, 2 apskričių lygmens miestus, 30 apskričių ir 7 autonomines apskritis.

## Ekonomika

Šios provincijos ekonominis lygis yra vienas iš prasčiausių visoje Kinijoje. BVP vienam gyventojui, 2004 m. duomenimis, sudarė vos 882 JAV dol.

## Demografija

Provincijoje gyvena 5,2 milijonai žmonių. Daugiausia yra hanių (etninių kinų), taip pat esama tibetiečių, tu, hujų, salarų ir mongolų tautybių žmonių.

## Geografija
Činghajus yra Tibeto plynaukštės šiaurės rytuose. Provincijos viduryje yra Geltonosios upės ištakos, pietuose – Jangdzės ir Mekongo.

Vidutinis aukštis Činghajuje yra apie 3000 m virš jūros lygio. Yra Tangula ir Kunluno kalnai. Vidutinė temperatūra apie -5&nbsp;°C – 8&nbsp;°C. Sausį temperatūros svyruoja nuo -18,2&nbsp;°C iki -7&nbsp;°C, liepą – nuo 5&nbsp;°C iki 21&nbsp;°C. Nuo vasario iki balandžio pučia stiprūs vėjai, būna smėlio audrų.

Činghajaus ežeras (arba Kukunoras) yra didžiausias Kinijos Liaudies Respublikos ežeras.

## Kultūra ir turizmas
Činghajaus administracinėje provincijoje yra keturi skirtingi kultūriniai regionai, priklausantys Tibeto kultūrinei zonai. Vakarinę jos dalį užima beveik negyvenamos Čangtango pusdykumės, kurios taip pat apima ir didelę dalį gretimo Tibeto autonominio regiono. Pietvakarinė Činghajaus provincijos dalis priskiriama Khamui (kuris taip pat apima ir rytinę TAR dalį bei vakarinį Sičuaną). Šiaurės rytinė, tankiausiai gyvenama provincijos dalis, per kurią teka Geltonoji upė, sutampa su Amdo regionu. Šiaurės vakarinėje teritorijoje yra Aukštutinė Mongolija su Caidamo baseinu ir Kukunoro ežeru.

Turistus labiausiai traukia Siningo apylinkės istoriniame Amde. Sininge susilieja tibetiečių, hujų ir kitų tautinių mažumų kultūros. Mieste lankomos didžioji Siningo (arba Donguano) mečetė ir Šiaurinio kalno šventykla. 30 km nuo Siningo yra Kumbumo vienuolynas.

Taip pat lankomas Činghajaus ežeras, esantis 3600 m. v.j.l.

## Nuorodos
* Žemėlapis
Frakcija

**Frakcija** – parlamento ar kitos renkamos politinės institucijos išrinktųjų narių savanoriška organizacija, kurios pagrindinis tikslas - įgyvendinti politinius tikslus ir interesus.

Frakcija taip pat vadinama politinės partijos viduje susidariusi partijos narių grupė, partijos strateginiams politiniams tikslams ir programai įgyvendinti matanti skirtingus nuo daugumos taktinius sprendimo būdus.

## Frakcijos sudarymas

Frakcija atstovaujamojoje institucijoje gali būti sudaroma vienpartiniu principu iš vienos partijos atstovų, arba pagal interesų grupes, arba pagal politinio spektro sroves iš kelių partijų atstovų, arba net iš vienos partijos politinių krypčių ar frakcijų atstovų. Kvota, būtina frakcijai suformuoti, paprastai būna 10 % viso atstovaujamosios institucijos narių skaičiaus, bet ne mažiau, kaip 3 nariai savivaldybės taryboje ir 10 parlamente. Didelė frakcija gali pasidalinti į grupes ar atskiras frakcijas, tuo sustiprindama savo įtaką.

Frakcija registruojama atstovaujamosios institucijos protokoliniu sprendimu arba frakcijos steigėjams pateikus frakcijos steigimo pareiškimą, kurį pasirašo visi frakcijos nariai. Frakcija išsirenka seniūną, kuris atstovauja frakciją santykiuose su kitomis frakcijomis, su atstovaujamosios institucijos vadovybe ir vykdomosios institucijos administracija, vadovauja frakcijos darbui, šaukia jos posėdžius, teikia frakcijos nuomonę atstovaujamosios institucijos posėdžiuose, jeigu pati frakcija nepaskiria kito pranešėjo.

## Programa
 
Frakcija paskelbia savo politinę programą. Jeigu frakcija užima dominuojančią padėtį, jos programa, arba kelių, koaliciją sudarančių frakcijų parengta bendra programa balsavimu yra priimama kaip atstovaujamosios institucijos visos kadencijos veiklos programa. Jeigu frakcija neįeina į valdančiąją daugumą, ji savo programa gali oponuoti valdančiosios daugumos programai ir pasiskelbti opozicine frakcija.

Opozicija savo programoje gali oponuoti kiekvienai iš pozicijos programos dalių, nurodydama savo požiūrį į problemas ir paskelbdama savo prioritetų sąrašą. Baigiantis kadencijai kiekviena pusė gali pasitikrinti, ar jų programose numatyti darbai buvo įgyvendinti, ar jie iš tiesų buvo aktualūs rinkėjams ir bendruomenei. Tokia programų vykdymo analizė dažnai yra pagrindinis argumentas, artėjančiuose rinkimuose parodant kiekvienos pusės pranašumus ir galimybes.
Hobos meteoritas

**Hòbos meteoritas** – didžiausias vientisas meteoritas Žemėje.

## Svarbiausi duomenys
Tai meteoritams nebūdingas beveik stačiakampio gretasienio formos kūnas (ilgis 2,95 m, plotis 2,84 m, storis nuo 75 cm iki 1,22 m). Meteorito masė yra apie 54 000 kg (manoma, kad pradinė masė buvo apie 75 tonos, tačiau dėl erozijos sumažėjo).

## Cheminė sudėtis

Ataksitų grupės geležinis meteoritas, cheminė sudėtis:

Geležis (Fe) 82,4 %

Nikelis (Ni) 16,4 %

Kobaltas (Co) 0,76 %

Taip pat nedaug anglies (C), sieros (S), chromo (Cr), vario (Cu), cinko (Zn), galio (Ga), germanio (Ge), iridžio (Ir).

## Kiti duomenys

Hobos meteoritas yra Namibijoje, Hobos ūkio teritorijoje (24 km nuo Grootfonteino miesto), dalinai įsmigęs į gruntą, kritimo vietoje smūginio kraterio nėra. Manoma, kad šis dangaus kūnas į Žemę nukrito prieš 80 000 metų. Jį pirmasis 1920 aprašė J. H. Britsas. 1955 Hobos meteoritas paskelbtas Namibijos nacionalinio gamtos paminklu.